CELEX: 31975R0701
Language: hu
Date: 1975-07-15 00:00:00
Title: Az európai atomenergia-közösség ellátási ügynökségének rendelete az ellátási ügynökségnek az ércek, alapanyagok és különleges hasadóanyagok kereslete és kínálata összeegyeztetése módjának meghatározásáról szóló, 1960. május 5-i szabályzata módosításáról

Fontos jogi nyilatkozat

|

31975R0701

Hivatalos Lap L 193 , 25/07/1975 o. 0037 - 0038 görög különkiadás: fejezet 12 kötet 1 o. 0091  spanyol különkiadás fejezet 12 kötet 2 o. 0058  portugál különkiadás fejezet 12 kötet 2 o. 0058 

		Az Európai Atomenergia-közösség Ellátási Ügynökségének rendelete az Ellátási Ügynökségnek az ércek, alapanyagok és különleges hasadóanyagok kereslete és kínálata összeegyeztetése módjának meghatározásáról szóló, 1960. május 5-i szabályzata módosításárólAZ ELLÁTÁSI ÜGYNÖKSÉG,- tekintettel az Európai Atomenergia-közösséget létrehozó szerződésre, és különösen annak 60. cikke (6) bekezdésére;- tekintettel az Ügynökség Tanácsadó Bizottságának 1974. január 17-i és 1974. április 30-i véleményére és a Tanácsadó Bizottság 1974. december 3-i, 1975. január 21-i és 1975. április 29-i konzultációjára;- mivel, annak érdekében, hogy a Szerződésben, különösen annak 52. cikkében meghatározott elvek szerint végrehajtsa feladatát, az Ügynökségnek minden termék tekintetében, valamint a felhasználók becsült szükségleteire és a termelők becsült hozzáférhető kínálatára vonatkozó nyilatkozatok alapján teljes mértékben ismernie kell a piaci helyzetet;- tekintettel az ércek és nyersanyagok piacának jelenlegi helyzetére és a bizonytalan rövid- és középtávú kilátásokra;- mivel ezek között a körülmények között indokoltnak tűnik, hogy a felhasználók és az ércek, nyersanyagok termelői között közvetlenül megkötött szerződéseket fenntartsák,- mivel szükségesnek tűnik kiegészíteni és módosítani az Ellátási Ügynökség 1960. május 5-i szabályzatának [1] rendelkezéseit a piac fejlődésének tekintetében,ELFOGADTA EZT A RENDELETET:1. cikk"Ami az érceket és nyersanyagokat illeti,a) a felhasználók felhatalmazást kapnak arra, hogy közvetlenül tegyenek ajánlati felhívást az általuk kiválasztott termelőknek, és a szállítási szerződésről szabadon állapodjanak meg velük;b) a felhasználók közlik az Ügynökséggel azokat az információkat, amelyeket a következők tekintetében a termelőktől szereztek:i. a beérkezett ajánlatok száma,ii. a felajánlott mennyiség,iii. az ajánlati ár tartománya;c) a szállítási szerződés legalább a következő információkat tartalmazza:1. a szerződő felek megnevezése,2. a szállítandó anyag mennyisége,3. a szállítási időpontok éves jegyzéke,4. a szállítandó anyagok jellege,5. a szállítandó anyagok származási országa. Amennyiben a szállító a szerződés megkötésekor nem tud ilyen információval szolgálni, a felhasználó és az Ügynökség felé vállalja azt a kötelezettséget, hogy később írásban tájékoztatja azokat az egyes részszállítmányok származási országáról,6. ár és fizetési feltételek,7. a szerződés tartama;d) a szerződést annak megkötése céljából 10 munkanapon belül aláírásra benyújtják az Ügynökségnek;e) amennyiben a szállítási szerződés nem tartalmaz kikötést az anyagok tervezett felhasználására vonatkozóan, a felhasználó egyidejűleg ilyen tartalmú írásos nyilatkozatot küld az Ügynökségnek;f) az Ügynökség akár megköti a szerződést, akár elutasítja annak megkötését, a szerződés kézhezvételétől számított 10 munkanapon belül jár el;g) a szerződés megkötésének elutasításáról az érintett feleket indokolással ellátott határozatban értesítik. Ezt a határozatot az Euratom Ellátási Ügynökség Alapszabályának [2] VIII. cikke (3) bekezdésének rendelkezései szerint a Bizottság elé terjesztik;h) a szállítási szerződés megszüntetéséről értesítik az Ügynökséget;i) a szállítási szerződés módosításához, az eredeti szerződésre vonatkozó eljárásnak megfelelően, az Ügynökség aláírása szükséges."2. cikk"E szabályzat 5., 5a. és 6. cikkében megállapított eljárásoktól függetlenül, a felhasználók bármikor adhatnak be kérelmet, vagy adhatnak fel rendelést az Ügynökségnek. Ezeket arendeléseket a piaci kínálathoz viszonyított legkedvezőbb feltételek mellett teljesítik."3. cikkEz a rendelet az Európai Közösségek Hivatalos Lapjában való kihirdetésének napján lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1975. július 15-én.az Euratom Ellátási Ügynökség részérőla főigazgatóF. Oboussier[1] HL 32., 1960.5.11., 777/60. o.[2] HL 27., 1958.12.6., 537/58. o.--------------------------------------------------